**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2020.12….. | ……………………………..dr. Oross József |
| ***gazdasági-pénzügyi*** | 2020.12….. | ……………………………...Zámodics Péter |
| ***jogi*** | 2020.12…. | ……………………………...dr. Taba Nikoletta  |

|  |
| --- |
| **határozat-tervezet száma: 1 DB** |
| 1. sz. Határozat-tervezet tárgya:A TOP-5.2.1-15-FE1-2016-00004 kódszámú pályázat keretében közösségfejlesztést célzó programok elvégzésére vonatkozó megbízási szerződés 2.sz. módosítása | Határozatot kapja:* Önkormányzati Iroda – 2 példány
* Pénzügyi Iroda – 1 példány
* Projekt Iroda – 1 példány
 |

**A Polgármester elé terjeszthető:**

 aljegyző

**A döntés indokolása:**

Mór Városi Önkormányzat Képviselő-testületének Pénzügyi Bizottsága a 164/2019. (IV.23.) sz. határozatával döntött a TOP-5.2.1-15-FE1-2016-00004 kódszámú „Mór-Árkipuszta – A társadalmi együttműködés erősítését szolgáló helyi szintű komplex program” című projektje keretében a közösségfejlesztést célzó programok elvégzése tárgyú ajánlatkérési eljárás lezárásáról. A Pénzügyi Bizottság az E-kurzus Tananyagfejlesztő, Oktatási és Informatikai Szociális Szövetkezetet (6721 Szeged, Római krt. 20. II. em. 6.) választotta ki nyertes ajánlattevőként. A felek között 2019.05.03-án megbízási szerződés került aláírásra. A felek a szerződést a Pénzügyi Bizottság 108/2020 (III.24.) határozata alapján 2020. 03 27-én módosították.

Megbízott a 2020. évre előirányzott képzési alkalmak lebonyolítását az év első felében megkezdte, mely a 2020 tavaszán járványügyi veszélyhelyzet folytán félbeszakadt. A veszélyhelyzet megszüntetését követően, a nyár során a projekt rendezvényeinek ezévi megvalósítása folyt, mivel a rendezvénysorozat számos kültéri, időjáráshoz kötött eseményt tartalmazott, továbbá a megfelelő résztvevői létszám biztosítása és eloszlása érdekében a két projektelem párhuzamos futtatása nem lett volna célszerű. Ennek következtében a képzési program folytatása az év utolsó felében folytatódott volna a tervek szerint, azonban a veszélyhelyzet a 478/2020. (XI. 3.) Korm. rendelettel ismételten bevezetésre került, a rendelkezést rövidesen általános rendezvénytilalom és minden összejövetel tiltása követte. A fennmaradt 2020. évi programelemekre így biztosítani szükséges a 2021. évi megvalósítás lehetőségét. A szerződésmódosítás előzetes egyeztetése során Megbízott további részszámlázási lehetőségeket igényelt volna, tekintettel a járványhelyzet okozta időbeni elhúzódásra. Ennek kapcsán 2020. december 2-án bekérésre került a még 2020. február folyamán lebonyolított képzési alkalmak alátámasztó dokumentációja a már megvalósult alkalmak igazolhatóságához, melyeket eredeti szándéka szerint a Megbízott az idei évi képzési ütem teljes elvégzését követően kívánt volna megküldeni. Megbízott a 2020 december 4-én kelt válaszlevelében tájékoztatta az Önkormányzatot, hogy a dokumentumokat technikai problémák folytán elvesztette, azonban az érintett programokat változatlan tartalommal, díjazás nélkül ismételten lebonyolítja, így az Önkormányzatnak kára nem keletkezik. A szerződésmódosítás ennek megfelelően a teljes 2020. évi és a soron következő 2021. képzési programjait is érinti. A szerződésmódosítás-tervezetet a határozat-tervezet melléklete tartalmazza.

**Mór Városi Önkormányzat Polgármestere**

**150/2020. (XII.18.) határozata**

**A TOP-5.2.1-15-FE1-2016-00004 kódszámú pályázat keretében közösségfejlesztést célzó programok elvégzésére vonatkozó megbízási szerződés 2.sz módosításáról**

A Kormány által 478/2020. (XI. 3.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A TOP-5.2.1-15-FE1-2016-00004 kódszámú „Mór-Árkipuszta – A társadalmi együttműködés erősítését szolgáló helyi szintű komplex program” című pályázat keretében a közösségfejlesztést célzó programok elvégzése tárgyában az Önkormányzat és E-kurzus Tananyagfejlesztő, Oktatási és Informatikai Szociális Szövetkezetet (6721 Szeged, Római krt. 20. II. em. 6.) között 2019.05.03. napján létrejött és 2020.03.27. napján módosított megbízási szerződés 2. számú módosítását a határozat mellékletét képező szerződés-tervezet szerinti szövegtartalommal jóváhagyom.

Határidő: 2020.12.31.

Felelős: polgármester (Projekt Iroda)

 Fenyves Péter Dr. Taba Nikoletta

 polgármester aljegyző

150/2020. (XII.18.) határozat melléklete

**Megbízási Szerződés 2. sz módosítása**

mely létrejött,

egyrészről Mór Városi Önkormányzat (székhely: 8060 Mór, Szent István tér 6., adószám: 15727220-2-07 képviseli: Fenyves Péter polgármester) mint Megbízó (a továbbiakban: Megbízó),

másrészről,

E-kurzus Tananyagfejlesztő, Oktatási és Informatikai Szociális Szövetkezet (képviseli: Sánta János ügyvezető, cím: 6721 Szeged, Római krt. 20. II/6, adószám: 24339252-1-06, pénzforgalmi számlaszáma: 10401268-50526685-77521012), mint Megbízott (a továbbiakban: Megbízott), a továbbiakban együtt: Felek között az alábbi feltételekkel.

1. **Előzmény, tárgy**
2. Megbízó árajánlatkérést folytatott le a **TOP-5.2.1-15-FE1-2016-00004 azonosítószámú projekt megvalósításához szükséges közösségfejlesztést célzó programok** elvégzése tárgyában, melynek nyertese a legkedvezőbb ajánlatot tevő Megbízott lett. Felek ennek megfelelően 2019. május 3-án megbízási szerződést kötöttek.
3. Megbízó megrendelte, Megbízott pedig elvállalta a fent megjelölt árajánlatkérésben megnevezett feladat ellátását az alábbiak szerint.
	1. Közösségfejlesztést célzó programok elvégzése:
* A TOP-5.2.1-15-FE1-2016-00004 kódszámú, „MÓR-Árkipuszta – A társadalmi együttműködés erősítését szolgáló helyi szintű komplex program” cimű projekt közösségfejlesztést célzó programok elvégzése c. felhívás alapján.
1. Felek a szerződést 2020. március 27-én egy alkalommal módosították.

**II. A szerződés módosítása**

**1. A Megbízási Szerződés „IV. Teljesítés és megbízási díj” pontja 6-10. pontjai helyébe az alábbi rendelkezések lépnek:**

„

1. Megbízott a feladatát a szerződés aláírása és a projekt zárása között teljesíti, azzal a kitétellel, hogy a projekt fizikai befejezésének napjáig az elvégzett feladatáról 4 db részszámlát, valamint 1 db végszámlát állít ki a Megbízó részére a 8. pontban leírtak megtartásával. Az ütemezést az 1.sz. melléklet tartalmazza.
2. Megbízó a szerződés Megbízott általi teljesítéséről legkésőbb a szerződésszerű teljesítést követő 5 napon belül teljesítésigazolást állít ki. Ez alapján Megbízott jogosult számla kiállítására.
3. Megbízottat tevékenysége ellátásáért megbízási díj illeti meg. A megbízási díj mértéke összesen nettó 16.691.356 Ft + 0% ÁFA (Alanyi mentes), azaz **bruttó 16.691.356 Ft.**
4. A megbízási díjról Megbízott az 1.sz mellékletben foglalt ütemezés alapján, az alábbi összegekről jogosult számlákat kiállítani:

1. részszámla a 2019. év IV. negyedévben esedékes programok teljeskörű lebonyolítását követően **bruttó 3.393.694 Ft** összegről.

2. részszámla a 2021. évben esedékes programok közül az egészséges életmód tanácsadás 1 alkalmának, a konfliktuskezelési tanácsadás 2 alkalmának, az álláskeresési tanácsadás 2 alkalmának, az esélyegyenlőségi napokon tanácsadás 1 alkalmának, illetve az életvezetési tanácsadás 2 alkalmának teljeskörű lebonyolítását követően **bruttó 3 475 337 Ft** összegről.

3. részszámla a 2021. évben esedékes programok közül az egészséges életmód tanácsadás 1 alkalmának, a konfliktuskezelési tanácsadás 2 alkalmának, az álláskeresési tanácsadás 1 alkalmának, az esélyegyenlőségi napokon tanácsadás 1 alkalmának, az életvezetési tanácsadás 1 alkalmának, valamint az integrációs nyílt nap keretében asszertív kommunikációs tréning című programelem egymást követő napokon megtartott 2 napjának teljeskörű lebonyolítását követően **bruttó 3 640 763 Ft** összegről.

4. részszámla a 2021. évben esedékes programok közül az egészséges életmód tanácsadás 1 alkalmának, a konfliktuskezelési tanácsadás 2 alkalmának, az álláskeresési tanácsadás 2 alkalmának, az esélyegyenlőségi napokon tanácsadás 1 alkalmának, valamint az életvezetési tanácsadás 2 alkalmának, teljeskörű lebonyolítását követően **bruttó 3 475 337 Ft** összegről.

Végszámla a 2021. évben esedékes programok közül az egészséges életmód tanácsadás 1 alkalmának, a konfliktuskezelési tanácsadás 2 alkalmának, , az esélyegyenlőségi napokon tanácsadás 1 alkalmának, az életvezetési tanácsadás 2 alkalmának teljeskörű lebonyolítását követően **bruttó 2 706 225 Ft** összegről.

Az ellenszolgáltatás díja magába foglalja Megbízott feladat-ellátáshoz szükséges valamennyi költségét és kiadását. Megbízott a tevékenysége ellátása során a fenti pontban meghatározottakon túl semmiféle további díjazást, összeget, stb. nem követelhet, kivéve a késedelmi kamatot.

1. Megbízó az ellenszolgáltatás összegét az igazolt szerződésszerű teljesítést követően forintban (HUF) 15 napos fizetési határidő mellett, a Ptk. 6:130.§ (1) bekezdésének rendelkezései alapján átutalással teljesíti Megbízott alábbi bankszámlaszámára: 10401268-50526685-77521012.”

**2. A Megbízási Szerződés 1. sz Melléklete (Ütemterv) helyébe az alábbi rendelkezés lép:**

**„2019. IV. negyedév:**

- egészséges életmód tanácsadás: 2 alkalom

- konfliktuskezelési tanácsadás: 4 alkalom

- álláskeresési tanácsadás: 1 alkalom

- esélyegyenlőségi napokon tanácsadás: 1 alkalom

**2021. év:**

- egészséges életmód tanácsadás: 4 alkalom

- konfliktuskezelési tanácsadás: 8 alkalom

- álláskeresési tanácsadás: 5 alkalom

- esélyegyenlőségi napokon tanácsadás: 4 alkalom

- életvezetési tanácsadás: 7 alkalom

- integrációs nyílt nap keretében asszertív kommunikációs tréning: 2 egymást követő nap

3. Egyebekben a Megbízási Szerződés rendelkezései változatlanul hatályosak.

|  |  |
| --- | --- |
| Kelt: Mór, 2020. december………………….. | Kelt: Szeged, 2020. december……………….. |
| ……………………………………………….Fenyves PéterpolgármesterMór Városi Önkormányzat(Megbízó) | ……………………………………………….Sánta JánosügyvezetőE-kurzus Tananyagfejlesztő, Oktatási és Informatikai Szociális Szövetkezet(Megbízott) |

|  |  |
| --- | --- |
| Jogi ellenjegyző:Mór, 2020. december……………………………………dr. Taba Nikolettaaljegyző | Pénzügyi ellenjegyző:Mór, 2020. december ……………………….……………Zámodics Péterpénzügyi irodavezető |